open-index/open-wikipedia-markdown huggingface dataset:
Lodewyk V van West-Francië

**Lodewyk V**, bygenoamd den Doeniet (in 't Frans: "le Fainéant")  (ca. 967 - Senlis, 21 meie 987), van de familie van de Karoliengers, was keunienk van West-Francië van 986 tout 987. Je krêeg zyn bynoame (in 't Latyn "qui nihil fecit"  —  "die nietnt dêe") verzekers omdat 'n mor e joar regeerde. Je stierf zounder jounges en je was de latste Karoliengsche keunienk.

Lodewyk was den oudste zeune van keunienk Lotharius en Emma van Italië, dochter van Lotharius II van Italië (of van Arles) en Adelaide van Bourgondië. 

## Zyn kort leevn
Lodewyk was nog styf jounk ost ie ip 8 juni 979 in d'abdye Saint-Corneille van Compiègne deur eirtsbisschop Adalberon gekrôond wierd tout keunienk.

Da kwam deurda zyn nounkel Karel van Neder-Lotharingen zyn moeder in 977 beschuldigde van overspel met den bisschop van Laon. Uut schrik dan z'heur zeune ounwettig zoun verkloarn en dat ie loater gin keunienk zou kunn zyn, kost ze gedoan krygn van heur vint da Lodewyk co-keunienk kwam. Mo je krêeg mo de feitelyke macht achter 'n dôod van zyn voader in 986. Lodewyk beschuldigde zyn moeder en den eirtsbisschop nu dan ze zyn voader zoun vergiftigd hen.

Lodewyk trouwde in 't joar 982 met Adelaïde-Blanche van Anjou, dochter van Fulco II van Anjou, in Brioude (tusschn Clermont-Ferrand en le Puy), woa dan ze tegoare gekrôond wierdn tout keunienk en keuniginne van Aquitanië. Lodewyk was ton nog mo 15 joar oud en zy was ter ol mêer of 40. 't Was heur derde huwelyk en achter e joar woarn z'ol geschid. 

Lodewyk haad et conflict g'erfd tusschn de Karoliengers en 't Huus van de Rôoms-Duutsche keizer Otto I, die ols verdediger van Rome de macht haad vo de gêestelykn te benoemn. J'haad Adalberon benoemd tout eirtsbisschop van Reims wa dat hem vele macht gaf. Je was ook eirtskanselier van Lodewyk en zyn voader. Ounder Lotharius had Adalberon probeern te bemiddeln tusschn de twi Huuzn, mo da liep slicht of. Adalberon, die ofstamde van 't Huus Wigerichn of Ardenn-Verdun van Lotharingen trok partye vo d'Ottoonn en Lotharius probeerdeg' hem in 986 te beschuldign van hoogverroad.

Lodewyk was mo twientig joar oud ost 'n stierf achter 'n accident me zyn peird, binst dat 'n an 't joagn was. Deurdat ie gin jounges haad ha zyn nounkel Karel van Neder-Lotharingen nu normoal recht ip de Fransche krône.

Mor Adalberon en Gerbert van Aurillac kwoamn tegoare in Senlis en ze koozn Hugo Capet ols ipvolger.
Rabat

**Rabat** (Aroabiesch : الرباط, *ar-Ribaaṭ*, letterlik "Versterkte Platse"; Berbersch : ⴻⵔⵔⴱⴰⵟ, *Errbaṭ*; Marokkoansch Aroabiesch : ارّباط, *Errbaṭ*) is de polletieke oofstad en vierde grotste stad van Marokko mêt e steedlikke bevolkienge van oengevêer 620 000 (2004)  en e grôotsteedlik antal inweuners van mêer dan 1,2 miljoen. 't Is ook d' oofplatse van de bestierlikke streeke Rabat-Salé-Zemmour-Zaer.

De stad is geleegn lanst den Atlantischn Oceoan an de moendienge van de riviere Bou Regreg. Ip de teegnoovreliggnde oevre is Salé, de belangrykste pendeloarsstad.  Rabat, Temara, en Salé vorm e versteedlikte streeke van mêer dan  1,8 miljoen menschn. Probleemn mê slib maakn da Rabat nie mêe geschikt is vo schêepvoart. Pertank ên Rabat en Salé nog altyd belangryke bedryvigeid ip gebied van tekstiel, voeselverwerkienge en bow-nyvereid. Do boovnip maakn 't toeriesme en d' anweezigeid van al de vrimde ambassoadn van Rabat êen van de belangrykste steedn van 't land.

Rabat is te bereikn per tring in 't netwerk van de ONCF en per vliegr in 't nabygeleegn Vliegveld van Rabat-Salé.

De Marrokoansche oofstad krêeg de twidde platse in de "Top Travel Destinations of 2013" van CNN  . 't Is êen van de vier Keizerlikke Steedn van Marokko, en 't centrum van Rabat is ipgelyst by 't UNESCO weirelderfgoed.

## Verwyziengn
200 (getal)

**200** (twêehoenderd) is 't nateurlik getal dat achter 199 komt en vo 201.

## Wiskunde
Twêehoenderd is
*de somme van Eulers totiëntvergelykienge \phi  (x) over d' êeste 25 gehêle getalln
*e getal uut de reke van Padovan
*e Harshadgetal.

## Ip andere gebiedn
Twêehoenderd is ook:
*'t joar A.D. 200
*'t joar 200 v.Chr.
*e weirde uut de e-reeksn E24, E96 en E192
Poaslelieachtign

De **poaslelieachtign** (**Amaryllidaceae**) zyn e familie  van kruudachtige, vaste, bloeinde plantn. De familie is vernoemd noa 't geslacht *Amaryllis*. De mêeste groein uut blombolln, mor e poar, lyk Agapanthus, Clivia en Scadoxus kommn van wortelstokkn.

Volgens 't APG III-systeim (2009) wordt de familie verdêeld in drie ounderfamilies:
*Agapanthoideae
*Allioideae (Lookachtign)
*Amaryllidoideae

Der zyn mêer of achthounderd sôortn verdêeld over tsjestig geslachtn woarounder:
* *Agapanthus*
* *[[Allium]]*
* *Amaryllis*
* *Clivia*
* *Crinum*
* *Galanthus*
* *Hippeastrum*
* *Leucojum*
* *Narcissus*
* *Sprekelia*
* *Scadoxus*
Fuad Rifka

**Fuad Rifka** (28 december 1930 in Kafroun by Tartus, Syrië; † 14 meie 2011) was e syriesch-libaneesche Ooglêeroare in Filozofie, dichtre en ook êen van de belangrykste vertoalers uut 't Duutsch no 't Aroabiesch. Y was tegoare mê Ali Ahmed Said (Adonis) en Mahmoud Darwish by de verniewrs van d' Aroabiesche lyriek. Zyn vertoaliengn brochten in d' êeste plekke Rainer Maria Rilke en Friedrich Hölderlin dichtre by veele leezrs in 't Noabye Oostn; alle twêe die dichtrs adddn ook 'n invloed ip zyn eign kloare beeldsproake zoendre ingewikklde grôotsproake. 

## Leevn
Fuad Rifka stammt uut e Syriesche kristlikke famielje en y kwam lik kiend mê zyn famielje no Libanon, woa datn in 't dorp ipgruujde. Y gienk no 't schôole in Beirut. Mêt e beuze van de  *Deutscher Akademischer Austauschdienst* (DAAD)  kwam y no Duutsland en y promoveerde in 1965 an d' Universiteit van Tübingen oovre Martin Heidegger. Tusschn 1966 en 2005 wastn ooglêeroare an de Libaneesch-Ameriekoansche Universiteit van Beirut. 

Y koesterde e grôote liefde vo de Duutsche toale. Al in 1957 wast y êen van de stichtrs van 't Tydschrift *SHI'R* (aroabiesch vo "Dichtkunste") en y vertoalde oendr andre Hölderlin, Rainer Maria Rilke, Georg Trakl, Novalis  en Johann Wolfgang von Goethe.

## Eerbetôon
* Friedrich-Gundolf-Preis van de *Deutsche Akademie für Sprache und Dichtung* (2001)
* Bundesverdienstkreuz am Bande (2005)
* Goethe-Medaille (2010)

## Werkn
* 1990 : Tagebuch eines Holzsammlers, [Gedichtn Aroabiesch-Duuts, vertoald deur Ursula und Simon Yussuf Assaf], *Heiderhoff*, Eisingen, ISBN 3-921640-86-5.
* 2005 : Das Tal der Rituale [Gedichtn Aroabiesch-Duutsch, Nawoord van Stefan Weidner, vertoald deur Ursula und Simon Yussuf Assaf, Stefan Weidner], *Straelener Manuskripte*, Straelen, ISBN 978-3-89107-052-9.
* 2006 : Die Reihe der Tage ein einziger Tag [Gedichne Aroabiesch-Duutsch, vertoald deur Fouad el-Auwad], *Schiler*, Berlin, ISBN 978-3-89930-147-2.

## E proevrtje

## E bitje voddr kykn
* 2001 : De ruïne van de soefi. Gedichten van Fuad Rifka, Selectie en vertaling : Germain Droogenbroodt - Fuad Rifka, *Point V.Z.W.*, Ninove, ISBN 90-71152-75-8

## Eksterne koppliengn
* Fuad Rifka (''opac'')
* Fuad Rifka (''perlentaucher'')
* Angaben auf der Seite des ''Internationalen Literaturfestivals Berlin''
* Würdigung des Goethe-Instituts für  den Preisträger der Goethe-Medaille 2010
* Interview mit ''Deutsche Welle-TV'' (dt./engl.)

## Verwyziengn
Asparagales

De **Asparagales** zyn in de biologische taxonomie een orde van de bedektzoadign of bloeinde plantn. De noame  is gevormd uut de familienoame Asparagaceae. 

Indêlienge van de orde volgens 't APG III-systeim (2009):
* orde Asparagales
** familie *[[Amaryllidaceae]]* (Poaslelieachtign) 
** familie *Asparagaceae* (Aspergeachtign)
** familie *Asteliaceae*
** familie *Blandfordiaceae*
** familie *Boryaceae*
** familie *Doryanthaceae*
** familie *Hypoxidaceae*
** familie *Iridaceae* (Irisachtign)
** familie *Ixioliriaceae*
** familie *Lanariaceae*
** familie *Orchidaceae* (Orchideeachtign)
** familie *Tecophilaeaceae*
** familie *Xanthorrhoeaceae*
** familie *Xeronemataceae*
1000 (getal)

**1000** (duusd) is 't nateurlik getal dat achter 999 komt en vo 1001. 

## Duusd in den tyd
*1000 secondn = 16 minuutn en 40 secondn.
*1000 minuutn = 16 eurn en 40 minuutn.
*1000 eurn = 41 doagn en 16 eurn.
*1000 doagn = 2 joar en 270 (of 269) doagn
*1000 joar = 1 millennium

## Duusd in massa
*1000 gram = 1 kilogram
*1000 kilogram = 1 tunne

## Duusd in lengte
*1000 millimeter = 1 meter
*1000 centimeter = 10 meter
*1000 meter = 1 kilometer
Pieter van den Hoogenband

[thumb|<center>Pieter van den Hoogenband, by de thuuskomst van d' Olympische atleetn in 't Olympisch Stadion in [Amsterdam.]]
**Pieter Cornelis Martijn van den Hoogenband** (Maastricht, 14 moarte 1978) is een Hollandschn oud-zwemmer. Pieter van den Hoogenband wordt algemêen anzien lik de beste zwemmre van Holland oller tydn tegoare met Inge de Bruijn.

## Carrière
Binst zyn zwemcarrière won van den Hoogenband zeevn olympische titels (woavan drie goudn medailles), vier weireldtitels, tien Europeesche titels en je kwam mêerdere kêers Hollands kampioen. Pieter van den Hoogenband is gestopt met topzwemmn achter d' OS Beijing in China in 2008.

Nu weunt van den Hoogenband in België in Achel. Zyn sponsors woarn Philips, Nike en Sanex.

## Fotogalery

Ofbeeldienge:100 IM ceremony at 2010 Eindhoven WC.jpg|Europeesche kampioenschappn korte boane in Eindhoven (2010)
Ofbeeldienge:Pieter van den Hoogenband.jpg|Pieter van den Hoogenband binst de kampioenschappn korte boane in 2010


## Trivia
* Pieter van den Hoogenband krêeg de "*Ridder in de orde van de Nederlandse Leeuw*".
* In Eindhoven ist er e zwembad noar hem genoamd, 't "*Pieter van den Hoogenband Zwemstadion*".

## Externe koppelienge
*pietervandenhoogenband.nl

## Referensje s
Hugo van Arles

**Hugo van Arles** (ca. 882 - Arles, 10 april 947), van de dynastie van de Bosoniedn, was e zeune van Theobald van Arles en van Bertha. Zyn moeder was 'n ounwettige dochter van Lotharius II van Lotharingen. 

Hugo was van 905 regent vo Lodewyk den Blendn in Vienne. Je verplatste den hoofdstad van Vienne noar Arles en in 928 kwamt ie keunienk van Lêger-Bourgondië (Provence). Van 926 wast ie ook keunienk van Italië.

In 926 was den Italioanschn oadel nie me content van under keunienk Rudolf II van Bourgondië, die were kêerde noar Ipper-Bourgondië vor hem te beschermn. Hugo liet hem krôonn tout keunienk van Italië, mo d'Italioann veranderdn van gedacht en ze wildn Rudolf were. Vo de ruuzjes te stoppn sloot Hugo in 933 e verdrag me Rudolf, woaby dan ze wisseldn: Hugo mocht keunienk van Italië bluuvn en Rudolf, die ol keunienk van Ipper-Bourgondië was, krêeg nu ook Hugo zyn Lêger-Bourgondië derby, woadeure dat ie keunienk van hêel Bourgondië kwam.  

Hugo zyn zeune Lotharius II van Italië trouwde in 947 me Rudolf zyn dochter Adelaide van Bourgondië. Z'haan e dochter Emma van Italië, die trouwde me keunienk Lotharius van West-Francië.

## Vrouwn en jounges
Hugo trouwde me:
# Willa/Guilla van Provence, dochter van Boso van Provence, en weeuwe van Rudolf I van Bourgondië
# Alda/Hilda
#Marozia
# Bertha van Zwaabn, weeuwe van Rudolf II van Bourgondië
Zyn twi êenigste wettige jounges woarn van zyn twidde vrouwe Alda of Hilda:
* Alda
*Lotharius, zyn ipvolger
J’haad ook nog jounges by verschillige maitressn.
Lotharius II van Italië

**Lotharius II van Italië** (ca. 926-Turyn, 22 november 950), van de dynastie van de Bosoniedn, was e zeune van Hugo van Arles en zyn twidde vrouwe Alda. Je volgde zyn voader ip in 947 ols keunienk van Italië, mo 't was eigentlyk Berengar II die de feitelyke macht haad. 

Lotharius trouwde in 947 met Adelaide van Bourgondië d'intelligente dochter van keunienk Rudolf II van Bourgondië en van Bertha van Zwaabn. Dien trouw was ofgesprookn gewist binst et vredesverdrag da zyn voader Hugo in 933 geslootn haad me Rudolf II. 

Moar in 950 stierf Lotharius in Turyn. Z'haan hem vergiftigd, verzekers in ipdracht van Berengar II, die peisde van nog mêer macht te kunn krygn ost ie zyn weeuwe kost dwiengn van te trouwn me zyn zeune Adalbert. 

Moar in de plekke vroeg ze beschermienge an Otto de Grôotn, de loatere keizer van 't Hillig Rôoms Ryk, en ze trouwdn in 951. Ze kwam Otto zyn twidde vrouwe en de moeder van Otto II.
987

984 - 985 - 986 - **987** - 988 - 989 - 990
't Joar **987** is 't 87e joar in de 10e eeuwe volgenst de christelikke joartellienge.
## Geboorn
## Gestorvn
;meie
*21 - Lodewyk V van West-Francië
947

944 - 945 - 946 - **947** - 948 - 949 - 950
't Joar **947** is 't 47e joar in de 10e eeuwe volgenst de christelikke joartellienge.
## Geboorn
## Gestorvn
;april
*10 - Hugo van Arles
Allium

't Lookgeslacht  ***Allium*** is e geslacht van êenzoadlobbige plantn van de familie Amaryllidaceae. Ze zyn styf belangryk in de voedienge van de mens mei sôortn groensel, kruudn en smoakversterkers lyk poreie, andjoen, look, sjalottn en bieslook.

Allium is êen van de oungeveer zeevnenviftig geslachtn van bloeinde plantn mei mêer of 500 sôortn.
;Ênigte sôortn
**Allium ascalonicum* (Sjalotte)
**Allium carinatum* (Berglook)
**[[Allium cepa]]* (Andjoen)
**Allium fistulosum*
**Allium fistulosum var. bulbifera*
**Allium oleraceum*
**Allium paradoxum*
**[[Allium porrum]]* (Poreie of pret)
**Allium sativum* (Geweune look)
**Allium scorodoprasum*
**Allium schoenoprasum* (Bieslook)
**Allium triquetrum*
**Allium ursinum* (Beirlook)
**Allium vineale*
**Allium zebdanense*
Gooimeer

thumb|'t Gooimeer in de provinsje Flevoland
thumb|Hoave van Almere an 't Gooimeer
't **Gooimeer** es e meer in Holland in de provinsje Flevoland. 't Is e 2670 ha grôot randmeer dat ountstoan is by d' inpolderienge van zuudelyk Flevoland.

## Geografie
't Gooimeer het an de nôordkant Almere en an de zuudkant Naardn, Huyzn en Blaricum (de Blaricummermeent). 't Woater wordt an den êne kant begrensd deur de Stichtse Brugge, woar dat den A27 over goat (richtienge Utrecht) en an den andere kant d' Hollandsche Brugge, woar dat den A6 over goat (richtienge A1 en Amsterdam). By de Stichtse Brugge ligt 't eilandje Huyzerhoef, woar da passantn kunn anmeern. Ter hoogte van 't Naarderbos ligt 't kunstmoatig angeleid eiland "De Schelp".

't Gooimeer goat westelyk over in 't Eymeer en ôostelyk over in 't Eemmeer.

## Geschiedenisse
't Gooimeer makte vroeger ounderdêel uut van de Zuuderzêe, moa deur 't ofsluutn van de Zuuderzêe met den Ofsluutdyk en loater met d' inpolderienge van 't Ysselmeer ountstound 't Gooimeer.

## Referensjes
*Geschiedenisse van 't Gooimeer - gooimeer.nl
Casablanca

thumb|Zichtn van Casablanca.
**Casablanca**  (Aroabiesch : الدار البيضاء  [ed-Dar el-Biḍa]; letterlik : "Wit Uus"), de grotste stad van Marokko, is geleegn in 't westlik dêel van 't land ip den Atlantischn Oceoan. 't Is ook de grotste stad van de Maghreb, en êen van de grotste en mêest belangryke steedn in Afrika, zowêl ekonomiesch lik no bevolkienge.

Casablanca is vo Marokko de belangrykste haavn en centrum van de nyvreid. De volkstellienge van 2012, angepast mê recente gegeevns, gaavn e bevolkienge van oengevêer  4 miljoen in de prefekteure van Casablanca en oengevêer 5 miljoen mê hêel de streeke van Grôot-Casablanca. Casablanca  wordt bekeekn lik 't ekonomiesch- en zaakncentrum van Marokko, terwyl da Rabat de polletieke oofstad is.

De leidnde Marokkoansche kompanien, en internasjonoale kommersjêele matschappien die doa zaakn doen, ên undre oofdzeetle en belangrykste buroos en nyvreidsgebown in Casablanca. Recente nyvreidsstatiestiekn toogn da Casablanca zyn histooriesche posiesje bewoart lik belangrykste nyvreidsstreeke van 't land. De haavn van  Casablanca is êen van de grotste kunstmoatige haavns van de weirld  en de grotsn van  Nôord-Afrika . 't Is ook 't belangrykste steunpunt vo  de Keunienklikke Marokkoansche Zêemacht.

## Etymologie
De noame van de stad komt van 't Portugees *branca* [wit] en *casa* [uus]. De teegnwôordige Spoansche schryfwyze kwam loatre. De stad wordt ter platse "Casa" gêetn deur de mêeste menschn.

Anfa is in 't algemêen beschowd lik den "ôorsproenklikke stad" of "oede stad" ; wettlik gezien is 't e prefekteure (distrikt) mêt 'n oaf miljoen inweunrs, en dus dêel van Grôot-Casablanca.

## Verwyziengn
Lookachtign

De  **lookachtign** (**Allioideae**)  zyn een ounderfamilie van êenzoadlobbige bloeinde plantn in de familie Amaryllidaceae, orde Asparagales. Vroeger wierdn ze behandeld lyk een aparte familie, de  **Alliaceae**, moa by 't publiceern van 't APG III-systeim in 2009 wierd de familie Alliaceae (lookachtign) nie meir erkend en vervangn deur ounderfamilie Allioideae.
## Geslachtn
* *[[Allium]]* L. (look)
* *Ancrumia* Harv. ex Baker.
* *Caloscordum* Herb.
* *Erinna*  Phil.
* *Garaventia* Looser.
* *Gethyum* Phil.
* *Gilliesia* Lindl.
* *Ipheion* Raf.
* *Leucocoryne* Lindl. 
* *Miersia* Lindl.
* *Milula* Prain.
* *Nectaroscordum* Lindl.
* *Nothoscordum* Kunth.
* *Schickendantziella* Speg.
* *Solaria* Phil.
* *Speea* Loes.
* *Trichlora* Baker.
* *Tristagma* Poepp.
* *Tulbaghia* L.
* *Zoellnerallium* Crosa.
Asterales

De **Asterales** zyn een orde van tweizoadlobbige bloeinde plantn. De noame  is gevormd uut de familienoame Asteraceae. 

Indêlienge van de orde volgens 't APG III-systeim (2009):
* orde Asterales
** familie *Alseuosmiaceae*
** familie *Argophyllaceae*
** familie *[[Asteraceae]]*
** familie *Calyceraceae*
** familie *Campanulaceae*
** familie *Goodeniaceae* 
** familie *Menyanthaceae*
** familie *Pentaphragmataceae*
** familie *Phellinaceae*
** familie *Rousseaceae*
** familie *Stylidiaceae*
Pietro Bembo

[thumb|Pietro Bembo, geschilderd deur [Titiaan.]]
**Pietro Bembo** (20 meie 1470– ofwêl 11 januoari  ofwel 18 januoari 1547) was 'n Italjoansche gelêerde, dichtre en lettrekunde-teoreticus, lid van d' Ospietoalriddrs en kardienoal. Y was e persôonlikeid mê invloed ip d' oentwikklienge van de Italjoansche toale, in 't byzoendre ip 't Toskoansch. Y kodificeerde de toale vo standoard-modern gebruuk. Zyn geschriftn giengn tegoare mê de zestiend-êewsche ipleevienge van belangstellienge vo de werkn van Petrarca. Bembo zyn werkn woarn ook beslissnd vo de vormienge van de mêest belangryke weirldse muziekoale vorm van de zestiende êewe, de madriegoal.

## Verwyziengn
Asterachtign

De **asterachtign** of **composietachtign** (**Asteraceae** of **Compositae**) zyn e grôte wydverspreide familie van bloeinde plantn (Angiospermae). Der zyn mêer of 23.000 sôortn verdêeld over 1.600 geslachtn en 12 ounderfamilies. 

't Belangrykste kenmerk van de familie zyn de sterk gereduceerde blommetjes die by mekoar stoan in blomhoofdjes (capitula) met e kranse van schutbloarn derround. 
thumb|center|Deursnee van 't blomhoofdje (capitulum) van '' Matricaria recutita ''

De noame Asteraceae komt van *Aster*,  't belangrykste geslacht van de familie. 't Grieks ἀστήρ wil zeggn *sterre*.

Ênigte geslachtn zyn:
* *Achillea* 
* *Ambrosia* 
* *Anaphalis*
* *Antennaria*
* *Anthemis* 
* *Arctium* 
* *Arnica*
* *Arnoseris*
* *Artemisia* 
* *[[Aster]]* 
* *Baccharis*
* *Bellis*
* *Bidens*
* *Calendula* 
* *Carduus* 
* *Carlina*
* *Carthamus*
* *Centaurea* 
* *Chondrilla*
* *[[Cichorium]]* 
* *Cirsium* 
* *Conyza*
* *Cosmos*
* *Cotula*
* *Crepis* 
* *Dittrichia* 
* *Doronicum* 
* *Echinops* 
* *Erigeron*
* *Eupatorium*
* *Filago* 
* *Galinsoga*
* *Glebionis* 
* *Gnaphalium* 
* *Guizotia*
* *Helianthus* 
* *Helichrysum*
* *Hieracium* 
* *Hypochaeris* 
* *Inula* 
* *Iva*
* *Jacobaea*
* *Lactuca*
* *Lapsana*
* *Leontodon* 
* *Leucanthemum* 
* *Matricaria* 
* *Mycelis*
* *Onopordum*
* *Petasites* 
* *Picris* 
* *Pulicaria* 
* *Rudbeckia*
* *[[Scorzonera]]* 
* *Senecio* 
* *Serratula*
* *Solidago* 
* *Sonchus* 
* *Silybum*
* *[[Tagetes]]* 
* *Tanacetum* 
* *Taraxacum*
* *Tephroseris*
* *Tragopogon* 
* *Tripleurospermum* 
* *Tussilago*
* *Xanthium*
Adelaide van Bourgondië

**Adelaide van Bourgondië** (of **Adelheid**) (Orbe ca. 931 – Seltz 16 december 999), was ols vrouwe van Lotharius II keuniginne van Italië van 947 tout 950. Ols vrouwe van Otto I was ze keuniginne van Ôost-Francië en were van Italië van 951 tout 973. Van 962 tout 973 was z'ook keizerinne en ze besteurde 't Hillig Rôoms Ryk ols regente van heur minderjoarige klêenzeune, de loatere keizer Otto III, van 991 tout 995.

Adelaide  wierd in 1097 hillig verkloard deur paus Urbanus II. 16 december is heur fêestdag.

## Heur leevn
Adelaide is geboorn in Orbe in Ipper-Bourgondië (nu geleegn in Zwitserland). Ze was e dochter van keunienk Rudolf II van Bourgondië en Bertha van Zwaabn.

Achter 'n dôod van heur voader in 937, ertrouwdeg heur moeder met Hugo van Arles en verloofde Adelaide heur me zyn zeune Lotharius II van Italië. Die verloovienge was ol ofgesprookn gewist binst et vredesverdrag dat heur voader in 933 geslootn haad met Hugo.

Ze trouwdn in 947, mor heur vint wierd in 950 vergiftigd, verzekers in ipdracht van Berengar II, die peisde van nog mêer macht te kunn krygn ost ie Adelaide kost dwiengn van te trouwn me zyn zeune Adalbert. Omda ze weigerde wierd ze gevangn gezet in Como, mo ze kost vluchtn no Canossa in e bôotje. Van doa kost z'hulpe vroagn an Otto de Grôotn, de loatere keizer van 't Hillig Rôoms Ryk en ze kwam loater zyn twidde vrouwe. Ze trouwdn in 951 en ze wierdn ip 2 februoari 962 in Rome gekrôond tout keizer en keizerinne deur paus Johannes XII. Ze woarn d'ouders van de loatere keizer Otto II.

In 968 krêeg ze "Selz" van heur vint, e stik van 't stamhertogdom Zwaabn, nu geleegn in den Elzas. In 991 stichtte ze doar e Benedictyneklôoster. Acht joar loater is ze doa gestorvn.

## Heur jounges
Met heur êeste vint Lotharius II:
*Emma van Italië, getrouwd me Lotharius van West-Francië en keuniginne van Vrankryk
Met Otto I:
*Hendrik (952-954)
*Bruno (953-957)
*Mathilde  (954-999)
*Otto II (955–983), loater keizer van 't Hillig Rôoms Ryk
Eemmeer

thumb|'t Eemmeer met doarover de Stichtsebrugge in de provinsje Flevoland
thumb|'t Eemmeer me 't kunstmoatig eiland "''De Dode Hond''"
't **Eemmeer** es een meer in Holland tusschn de provinsje Flevoland, Nôord-Holland en Utrecht. 't Is e randmeer dat 1340 ha grôot is en ountstoan by d' inpolderienge van zuudelyk Flevoland.

't Wordt gemêenschappelyk beheerd deur de verênigienge "*Natuurmonumenten*" en "*Staatsbosbeheer*" (SBB). 't Meer lopt van de Stichtse Brugge (A27), de grenze me 't Gooimeer, toet an den bocht by Spakenburg woar da 't verder goat ols "*Nykerkernauw*".

De riviere de Eem moundt uut in 't Eemmeer. Der is êen kunstmoatig angeleid eiland: "*De Dode Hond*".  

## Referensjes
*Geschiedenisse van 't Eemmeer - rijkswaterstaat.nl
*'t Eemmeer - rivier.de-eem.nl
Cichorium

***Cichorium*** is e geslacht van blommeplantn in de familie van de asterachtign (Asteraceae).
## Sôortn
**Cichorium alatum*
**Cichorium bottae*
**Cichorium callosum*
**Cichorium calvum*
**Cichorium dubium*
**Cichorium endivia* (Andyvie)
**Cichorium hybridum*
**[[Cichorium intybus]]* (Chicoreie) 
***[[Cichorium intybus var. foliosum]]* (Chicong)
***[[Cichorium intybus var. sativum]]* (Krotte, frut of prut) 
**Cichorium pumilum* (Wilde andyvie)
**Cichorium spinosum*
Chicoreie

**Chicoreie** (***Cichorium intybus***) is e kruudachtige, vaste bloeinde plante  van de familie asterachtign (*Asteraceae*). 
## Kenmerkn
De plante komt 30–120&nbsp;cm hoge en et e sterke penwortel, e sterk vertakte stiengel en blêekblowe blommetjes die mêestal allêne moa 's nuchtnds oopn zyn. Wilde chicoreie bloeit in juli en ogustus, somtyds toet in 't noajoar.
## Variëteitn
Der zyn verschillige gekweikte variëteitn lyk:
*Chicong (*Cichorium intybus var. foliosum*) 
*Groenloof (*Cichorium intybus var. foliosum*)
*Radicchio rosso, Italioansche variant (*Cichorium intybus var. foliosum*) 
*Krotte of frut (*Cichorium intybus var. sativum*) . Toet in de Tweide Weireldoorloge wierd er van de wortel surrogoatkaffie gemakt. Teegnwoordig gebruukn ze chicoreie tegoare met andere ingrediëntn in kaffievervangers.

Ofbeeldienge: Witlof en wortel.jpg|Chicongs met de wortel
Ofbeeldienge: ZuckerhutPflanzeKopf.jpg|Groenloof
Ofbeeldienge: RadicchioChioggiaBestand.jpg|Radicchio

## Geneeskunde
De plante geneest moagklachtn en bevordert de galwerkienge.
Scorzonera

***Scorzonera*** is e geslacht van blommeplantn in de familie van de asterachtign (Asteraceae).
;Ênigte sôortn
* *Scorzonera angustifolia*
* *Scorzonera aristata* 
* *Scorzonera austriaca*
* *Scorzonera cretica*
* *Scorzonera crispatula* 
* *Scorzonera hirsuta* 
* *[[Scorzonera hispanica]]* (Schossenêle of sesnêle) 
* *Scorzonera humilis* 
* *Scorzonera laciniata*
* *Scorzonera papposa*
* *Scorzonera parviflora* 
* *Scorzonera purpurea*
Brassicales

De **Brassicales** zyn  een orde van de bedektzoadign of bloeinde plantn. De noame  is gevormd uut de familienoame Brassicaceae. 

Indêlienge van de orde volgens 't APG III-systeim (2009):
* orde Brassicales
** familie Akaniaceae
**:+ familie Bretschneideraceae
** familie Bataceae
** familie Brassicaceae, oude noame Cruciferae (Kruusblomachtign)
** familie Capparaceae (Kappertjesachtign)
** familie Caricaceae
** familie Cleomaceae
** familie Emblingiaceae
** familie Gyrostemonaceae
** familie Koeberliniaceae
** familie Limnanthaceae
** familie Moringaceae
** familie Pentadiplandraceae
** familie Resedaceae
** familie Salvadoraceae
** familie Setchellanthaceae
** familie Tovariaceae
** familie Tropaeolaceae
999

996 - 997 - 998 - **999** - 1000 - 1001 - 1002
't Joar **999** is 't 99e joar in de 10e eeuwe volgenst de christelikke joartellienge.
## Gestorvn
## Gestorvn
;december
* 16 - Adelaide van Bourgondië
René Vermandere

**René Vermandere** (Kortryke 25 februoari 1857 - Antwerpen 23 oktober 1944) was e West-Vlamsche schryvre die somtyds oendre de schuulnoame "Wannes" schrêef . 

## Leevnsbeschryvienge
Y wierd geboorn in Kortryke lik zeune van e bakkre. Achtre e gebrekkig loagr oenderwys wierd y ook bakkre toe an zyn drientwyntigste joar. Dankzy de komponiest Peter Benoit kostn e bitje muziek lêern, mor y ield da mor êen joar vul en y most weere no de bakkery vor e tydetje. Mo teglyk lêerdn ip zyn eign. In 1989 giengtn no Borgerhout woa datn voyageur wierd. Y dej doar e bitje van alles en y gienk ook in de kommêrsje. Y kost ton redakteur van e weekblad wordn en in 1895 grochtn  opstellre by de "Gazet van Antwerpen" woa datn is bluuvn werkn.

In zyn vrye tyd schrêef Vermandere novelln, schetsn en vertelliengn, tonêelstikkn, kluchtn en voaderlandsche liedren. Y werkte ook mee an êenigte tydschriftn en ip 't latst oovretroftn al 't vôorige mê zyn "Van Zon-zaliger. Door hem-zelf". 

By e bezoek van Keuneginne Wilhelmina van Holland in Brussel in 1911 krêegt y van eur 't ridderkruus in d'Orde van Oranje-Nassau vo zyn verdienstn vo de Needrelansche Lettrn. 

## Werkn
* Het blauwe oog (tonêel, 1880)
* Twee vaders (tonêel, 1880)
* Een huwelijk per annoncenblad (tonêel, 1881)
* 'k Ben te Parijs (tonêel, 1882)
* Tien uren dood (tonêel, 1884)
* "4 %" (tonêel, 1886)
* De gazetverkooper (tonêel, 1886)
* Een uur groot (tonêel, 1886)
* Rommelaar en bommelaar (tonêel, 1887)
* Vijf novellen (1888)
* De nieuwe spuit (tonêel, 1889)
* Levende dooden (tonêel, 1889)
* De gevangene (tonêel, 1889)
* Familie-eer (tonêel, 1889)
* Van hand tot hand (tonêel, 1889)
* Droeve dagen (roman, 1890)
* Mops (toneel, 1890)
* De verwaarde streng (tonêel, 1890)
* Droeve dagen (novelle, 1890)
* Schetsen en novellen (1891)
* Gedenkenissen (roman, 1893)
* Waar 't vliegen wil (roman, 1895)
* Op droog zaad (roman, 1900)
* "Van Zon-zaliger", door hem-zelf (roman, 1907)
* Thijl Sperreman (1927)
* De sterre met den staart (?)
* Van deze en andere eeuw (?)
* De Duitsche furie te Antwerpen (?)
* Door dik en dun (?)
* Geheugenissen (?)
* Napoleon op Sinte-Lena (tonêel, ?)
* Riemsnijders uit andermans leer (tonêel, ?)
* Roept geen mosselen! (tonêel, ?)
* Van hand tot hand (tonêel, ?)

## Verwyziengn
Bouwkundig erfgoed in Woaregem

**Lyste van bouwkundig erfgoed in [[Woaregem]]**:

## Externe koppelienge
*Erfgoed Woaregem
## Kykt ook noa
*Bouwkundig erfgoed in Bevern-Leie
*Bouwkundig erfgoed in Desselgem
*Bouwkundig erfgoed in Sint-Elôois-Vyve
Fagales

De ***Fagales*** zyn  'n  orde van bedektzoadign, woaroendre sommigte van de bestbekende boomn.  De naame van d' orde is ofgeleid van die van 't geslacht *Fagus* of beuke.  Ze maakn dêel uut van de *Rosidae*-groep van de  twêezoadlobbign. De famieljes en geslachtn die teegnwôordig by de *Fagales* ôorn zyn de vôgnde :

**Betulaceae* - berkachtign (*Betula*, *Alnus*, *Carpinus*, *Corylus*, *Ostrya*, *Ostryopsis*)
**Casuarinaceae*   (*Casuarina*, *Gymnostoma*, *Ceuthostoma*, *Allocasuarina*)
**Fagaceae* - beukachtign (*Fagus*, *Quercus*, *Castanea*, *Castanopsis*, *Chrysolepis*, *Formanodendron*, *Lithocarpus*, *Trigonobalanus*, *Colombobalanus*, *Notholithocarpus*)
**Juglandaceae* - okkerneutachtign (*Juglans*, *Pterocarya*, *Carya*, *Cyclocarya*, *Alfaroa*, *Engelhardia*, *Oreomunnea*, *Platycarya*, *Rhoiptelea*)
**Myricaceae* (*Myrica*, *Canacomyrica*, *Comptonia*)
**Nothofagaceae* - schynbeukachtign  (*Nothofagus* - oendregeslachtn *Fuscospora*, *Brassospora* en *Lophozonia*)
**Ticodendraceae* (*Ticodendron*)

## Eksterne koppliengn
* Missouri Botanical Gardens - Fagales
* WCSP: World checklist of selected plant families 

## Verwyziengn
Kruusblommign

De **kruusblommign** (**Brassicaceae**, vroeger **Cruciferae**) zyn e belangryke familie  van tweizoadlobbige blommeplantn. De familie is  vernoemd is noa 't geslacht *Brassica*. Der zyn 330 geslachtn en oungeveer 3.700 sôortn. De familie verschaft groensels lyk blomkôle, rôoie kôle, broccoli, spruutjes, randyzn en vele andere.

Ênigte geslachtn zyn:
**Alyssum* (Schildzoad)
**Alliaria*
**Arabidopsis*
***[[Arabidopsis thaliana]]* (Zandrakette)
**Arabis* 
**Armoracia*
**Berteroa*
**[[Brassica]]* (Kôle)
***Brassica napus* (Koolzoad)
***Brassica oleracea* (Kôle)
****[[Brassica oleracea var. botrytis]]* (Blomkôle) 
**Cardamine* 
**Coincya*
**Coronopus* 
**Capsella* (Herderstasje)
**Cakile*
**Cochlearia* (Lepelblad)
**Crambe* 
**Diplotaxis* 
**Draba*
**Erophila*
**Eruca*
**Erysimum* (Stêenrakette)
**Hesperis*
**Isatis*
**Lunaria* (Judaspennienge)
**Lepidium* 
**Matthiola*
**Pringlea*
**Ptilotrichum*
**Raphanus* (Randyze)
**Rapistrum*
**Rorippa* 
**Sinapis* (Mostoard)
**Sisymbrium* (Rakette)
**Teesdalia*
**Thlaspi*
Bouwkundig erfgoed in Koanegem

**Lyste van bouwkundig erfgoed in [[Koanegem]]**:

## Externe koppelienge
*Erfgoed Koanegem
## Kykt ook noa
*Bouwkundig erfgoed in Tielt
Marrakesh

thumb|Verschillnde zichtn van Marrakesh.
**Marrakesh** of **Marrakech**  (Berbersch : Meṛṛakec, ⵎⴻⵕⵕⴰⴽⴻⵛ}}; Aroabiesch :  مراكش ) is e belangryke stad in Marokko, e land in 't Nôordwestn van Afrika. 't Is de vierde grotste stad van 't land, achtre Casablanca, Rabat en Fes, en 't is d' oofplatse van de middn-zuudwestlikke streeke van Marrakesh-Tensift-El Haouz. Geleegn in 't Nôordn van de voet van 't mê snêew bedekte Atlas-gebergte, is Marrakesh vanip de weg 580&nbsp;km te Zuudwestn van Tanger, 327&nbsp;km te Zuudwestn van de Marokkoansche oofstad Rabat, 239&nbsp;km te Zuudn van Casablanca, en 246&nbsp;km te Nôordôostn van Agadir.

Marrakesh is meuglik de belangrykste van Marokko zyn Vier Keizerssteedn (steedn die gebowd wierdn deur Marokkoansche Berberrykn). De streeke is beweund deur Berbers van in 't Stêentydperk, mo de teegnwôordige stad wierd gesticht in 1062 AD deur Abu Bakr ibn Umar, oofdman en kozyn van den Almoraviedn-keunienk Yusuf  ibn Tashfin. In de twoafste êewe bowdn de Almoraviedn veele madrassas (Koran-schooln) en moskeejn in Marrakesh die invloedn verroan uut Andalusië. De rôo muurn van de stad woarn gebowd deur Ali ibn Yusuf  in 1122-1123, en verschillnde gebown ipgericht mê rôo zandstêen in die tyd, ên an de stad de bynaame gegeevn van de  "Rôo Stad" of den "Ookre Stad". Marrakesh wierd rap grotre en 't gruujde uut toe e kulturêele, godsdienstige en kommersjêel middelpunt vo de Maghreb en vo 't sub-Sahareesch Afrika; Jemaa el-Fnaa is 't drukste pling  in Afrika.

## Verwyziengn
Brassica

***Brassica*** is e geslacht van blommeplantn in de familie van de kruusblommign (Brassicaceae).

't Geslacht omvat oungeveer viftig sôortn woavan verre al de dêeln eetboar zyn, lyk de wortels, stiengels, bloarn, okselknoppn, blommn en zoadn. Sommigte sôortn wordn gebruukt ols sierplantn.

### Ênigte sôortn
**Brassica carinata* (Ethiopische mostoard)
**Brassica juncea* (Indische bruune mostoard)
**Brassica napus* (Koolzoad)
**Brassica nigra* (Zwarte mostoard)
**Brassica oleracea* (Kôle)
***Brassica oleracea var. Acephala* (Sierkôle)
***Brassica oleracea var. alba* (Witte kôle)
***[[Brassica oleracea var. botrytis]]* (Blomkôle)
***Brassica oleracea var. gemmifera* (Spruutjes)
***Brassica oleracea var. italica* (Broccoli)
*** Brassica oleracea var. rubra* (Rôoie kôle)
***Brassica oleracea var. sabauda* (Savôoiekôle)
**Brassica rapa*
***Brassica rapa var. rapa* (Roape)
Boeknneute

thumb|Oentbolsterde oengepelde boeknneutn.
E **boeknneute** , **boekeneute**  of **boekrneute**  is de  vruchte van de beukeboom. 't Is e klêen drieoekig nutje, e dopvruchte, woavan da de vruchtwand veroet is, lik by d' oazlneute, den êekle en by de kastaje. De nutjes wordn oemslootn deur e naptje, da  gevormd wordt uut de vruchtbloadn en de schutbloadn. In iedre naptje zittn dr  2 nutjes. O de nutjes rype zyn goat 't naptje oopn in vier dêeln en volln de boeknneutn ip de groend. De boekenneutn  worden oendre andre  verspreid deur êekôorns, die ze gebruukn vor undre wientrevôorroad. 

De boeknneutn zyn ook vo de mensch eetboar (mo ze zyn in grôote oeveeleid  wê vergiftig) en ze zyn in 't bus te vienn, in 't byzoendre in de moandn oktober, november en december. Ze zyn  row 't eetn of gebakkn  mêt e kloentje beutre. Vroegre  wierden z' ook lik  meel an de zwyns gegeevn.

## Verwyziengn
Konrad I van Bourgondië

**Konrad I van Bourgondië** (of Konrad III),  bygenoamd de Vredelievenden (Conrad le Pacifique in 't Frans), (ca. 925 - 19 oktober 993)  was de zeune van Rudolf II van Bourgondië en Bertha van Zwaabn. Je was e broere van Adelaide van Bourgondië, die getrouwd was met Otto I de Grôotn. Je wordt soms Konrad III genummerd achter Konrad I en Konrad II van Auxerre van 't Huus Welfn, de voader en grotvoader van Rudolf I van Bourgondië. 

## Zyn leevn
Zyn voader was den êeste keunienk van 't verênigd Bourgondië me Provence of 't keunienkryk Arles of Arelat. Achter zyn dôod volgde Konrad hem doar ip, mo je was nog te jounk vo te regeern. Hugo van Arles wilde doa van profiteern en je peisde van keunienk van Bourgondië te kunn wordn deur te trouwn me Konrad zyn moeder Bertha van Zwaabn. Moar in 938 kwam Otto de Grôotn van Duutsland no Bourgondië en je dwoung Hugo van were te kêern no zyn keunienkryk Italië. J'installeerde Konrad an zyn hof in Duutsland, je liet hem krôonn tout keunienk van Bourgondië en je liet hem trouwn me Mathilde van Vrankryk, dochter van zyn zuster Gerberga van Saksn en de Fransche keunienk Lodewyk IV van Overzêe.

Otto zelve trouwde me Konrad zyn zuster Adelaide en krêeg azo recht ip Italië omda ze weeuwe was van Lotharius II van Italië, de zeune van Hugo van Arles.

Konrad is begroavn in de kerke van Saint-Maurice in Vienne.

## Vrouwn en jounges
Me zyn êeste vrouwe Adelaide had ie twi jounges:
*Konrad (ca. 955-966)
*Gisela (ca. 960-1006), getrouwd met hertog Hendrik II van Beiern. Hendrik II den Hillign, de latste keizer van 't Ottoons Huus, was under zeune.
Je trouwde in 964 me Mathilde van Vrankryk, dochter van Lodewyk IV van Overzêe en Gerberga van Saksn. Z'haan vier jounges:
*Bertha (964-1016), getrouwd met Odo I van Blois en loater me Robert II van Vrankryk. Van hem most ze scheidn ounder druk van de paus.
*Gerberga (ca. 965-1018)
*Mathilde (ca. 969-?)
*Rudolf III (ca. 971-1032), zyn ipvolger
Me zyn concubine Aldiud had ie e zeune:
*Burchard, eirtsbisschop van Lyon
Arabidopsis

***Arabidopsis*** is e geslacht van blommeplantn in de familie van de kruusblommign (Brassicaceae).

't Zyn klêene bloeinde plantn, die verwant zyn an kôoln (Brassica). Ze zyn van belang vo de weetnschap omdat de zandrakette (*Arabidopsis thaliana*) der dêel van uutmakt, êen van de modelorganismn vo de genetica en moleculaire biologie van plantn.

;Ênigte sôortn
**Arabidopsis arenicola*
**Arabidopsis arenosa*
**Arabidopsis cebennensis*
**Arabidopsis croatica*
**Arabidopsis drassiana*
**Arabidopsis halleri*
**Arabidopsis lyrata*
**Arabidopsis neglecta*
**Arabidopsis pedemontana*
**Arabidopsis suecica*
**[[Arabidopsis thaliana]]* (Zandrakette)
**Arabidopsis umezawana*
973

970 - 971 - 972 - **973** - 974 - 975 - 976
't Joar **973** is 't 73e joar in de 10e eeuwe volgenst de christelikke joartellienge.
## Geboorn
## Gestorvn
;meie
*7 - Keizer Otto I de Grôotn
Otto I (HRR)

**Otto I**, bygenoamd **Otto de Grôotn** (Wallhausen (Saksen-Anhalt), 23 november 912 –  Memleben (Saksen-Anhalt), 7 meie 973), van de dynastie van de Liudolfiengers, was van  936 tout 973 hertog van Saksn en keunienk van Oost-Francië, van 961 ook keunienk van Italië en van 962 den êeste  Rôoms-Duutsche keizer. 

Achter de môord ip keizer Berengar van Friuli in 924 was de keizerlykn titel bykan vêertig joar vacant gebleevn. Ip 2 februoari 962 wierd Otto I tout keizer gekrôond en kost ie de keizers van 't Rôoms Ryk ipvolgn.

Otto I is genoemd achter zyn grotvoader Otto I van Saksn, die ip 30 november 912 stierf, e weke achter dat ie ip de weireld kwam. 

Je was den oudste zeune van Hendrik de Veugeloare en Mathilde van Ringelheim. Zyn voader is nôoit gin keizer gewist, mo je wordt toch anzien ols de stichter van 't Ottoons Huus. D'Ottoonn regeerdn mêer of 'n êeuwe van 919 tout 1024 over Duutsland, loater 't Hillig Rôoms Ryk genoemd.

De keunienklyke villa van d'Ottoonn in Memleben was styf belangryk in dien tyd. Otto zyn voader is doa geboorn en gestorvn. Otto is ook gestorvn in Memleben, mo j'is begroavn in de kathedroale van Magdeburg. Zyn herte zou begroavn zyn in Memleben en zyn zeune Otto II stichtte doar in 975 e Benedictyneklôoster.

## Vrouwn en jounges
Otto ha twi vrouwn en zeevn jounges. 

Je trouwde in 929 me d'Iengelsche prinsesse Eadgyth (Edith) van Wessex, dochter van keunienk Edward den Oudern en halfzuster van keunienk Æthelstan. Ze krêeg Magdeburg ols bruudschat. Under jounges woarn:
*Liudolf (930 – 6 september 957), hertog van Zwaabn 
*Liutgarde van Saksn (931–953), getrouwd me Konrad de Rôoin, hertog van Lotharingen
Je trouwde in 951 me zyn twidde vrouwe Adelaide van Bourgondië. Under jounges woarn:
*Hendrik (952-954)
*Bruno (953-957)
*Mathilde (954-999)
*Otto II (955–983), loater keizer van 't Hillig Rôoms Ryk
J'haad ook nog 'n ounwettige zeune met e Sloavische vrouwe:
*Willem (929-968), eirtsbisschop van Mainz van 954, begroavn in de Sint Albanuskerke by Mainz
993

990 - 991 - 992 - **993** - 994 - 995 - 996
't Joar **993** is 't 93e joar in de 10e eeuwe volgenst de christelikke joartellienge.
## Geboorn
## Gestorvn
;oktober
*19 - Konrad I van Bourgondië
Caryophyllales

De **Caryophyllales** zyn een orde  van de bedektzoadign of bloeinde plantn die de anjers, amarantn, bêetn, cactussn, yskruud en vele vlêeseetnde plantn omvat.

Indêlienge van de orde volgens 't APG III-systeim (2009):
* orde Caryophyllales
** familie Achatocarpaceae 
** familie Aizoaceae 
** familie Amaranthaceae (Amarantachtign)
** familie Anacampserotaceae
** familie Ancistrocladaceae 
** familie Asteropeiaceae
** familie Barbeuiaceae 
** familie Basellaceae 
** familie Cactaceae 
** familie Caryophyllaceae  (Anjerachtign)
** familie Didiereaceae 
** familie Dioncophyllaceae 
** familie Droseraceae 
** familie Drosophyllaceae
** familie Frankeniaceae 
** familie Gisekiaceae 
** familie Halophytaceae 
** familie Limeaceae 
** familie Lophiocarpaceae 
** familie Microteaceae 
** familie Molluginaceae 
** familie Montiaceae 
** familie Nepenthaceae
** familie Nyctaginaceae
** familie Physenaceae 
** familie Phytolaccaceae 
** familie Plumbaginaceae
** familie Polygonaceae
** familie Portulacaceae
** familie Rhabdodendraceae 
** familie Sarcobataceae 
** familie Simmondsiaceae 
** familie Stegnospermataceae 
** familie Talinaceae 
** familie Tamaricaceae
Buuk

thumb|250px|right|Anatoomiesche ofbeeldienge van de buuk.
thumb|250px|De buuk van e tienjoarige joengn .
De **buuk**  of  't ***abdomen*** is by de gewervlde bêestn woaroendre de mens 'n olte, de buuk-olte, die gevuld is mêt 'n antal  orgoann die in d' êeste plekke te moakn ên  mêt de spysverteirienge, de uurieneproduuksje en de vôortplantienge. Orgoann die echt in de buuk-olte liggn, lik de maage, leevre, milte en 't oovregrôote dêel van de dêrms liggn intraperitoneoal. Orgoann die dr wêl an grenzn mo die nie echte in de buuk-olte zyn, lik de niern en d' alvlêeskliere, êetn ze extraperitoneoal (mêesta retroperitoneoal). 'n Orgoan lik den uterus is een bitje e grensgevol.

't Buukvlies (*peritoneum*) is e vlies dat de buuk-olte an de binnekant en de buuk-orgoann an de buutekant bedekt.

De buuk-olte is van êrte en loengn ofgescheidn deur 't middnrif of *diafragma*, e spiere in de vorm van een dinne koeplvormige ploate die by soamntrekkienge de borst-olte vergrôot te koste van de buuk-olte, zoda de loengn undre vul lucht kunn zuugn. Omda de buuk-inoed  mê moejte soamn te drukkn is, goat doaby  de buuk-wand e bitje noa buutn puuln. (E kosee makt slankre te koste van 't beschikboar oasmvoluume van de loengn.) In 't  middn van de buuk zit de naavle.

Ip de buuk van de vintn (en somtyds ook van de wuuvn) gruujtr, ofanklik van de geenn, buuk-oar. Dat oar oentwikklt êm in de puberteit en kan bestoan uut e streepe oar tusschn de schaamstreeke en de naavl, mo 't kut ook hêel de buuk bedekkn.

## Zie ook noa
*Boogvulder

## West-Vlams gebedje
God zy geloofd en gedankt, 
'k ên geetn da me buuksje spant. 
God geev alle menschn zôveele!   

## Verwyziengn
Geleedpôtign

**Geleedpôotign** (Arthropoda) zyn e stamme van koudbloedige, oengewervelde bêestn met een uutwendig skelet (exoskelet), e gesegmenteerd lyf en geleede anhangsels. Z' omvattn d' insectn, de kobbn, de duusdpôotn en de kriftachtign. 't Woord *Arthropoda* komt van 't Grieks ἄρθρον *árthron*, "gewricht" of "geleedienge", en πούς *pous* (gen. *podos*), "voet" of "pôot".
## Indêlienge
Geleedpôotign wordn in vuuf oenderstammn ingedêeld, woavan dat er êen uutgestorvn is:
* Chelicerata: ze wordn gekenmerkt  deur *chelicerae* (moenddêeln), anhangsels zjuuste boovn under moend, en z' hen mêestal acht pôotn.
**Klasse Arachnida (kobbeachtign: schorpioenn, hooiwoagns, kobbn, teekn, mytn)
**Klasse Merostomata (deegnkrabbn)
**Klasse Pycnogonida (zêekobbn)
* Crustacea (kriftachtign): ze wordn gekenmerkt deur vuuf poar uutsteeksels ip under kop. D' êeste twêe poar zyn antennes en de latste drie poar vormn de moenddêeln.
**Klasse Branchiopoda
**Klasse Cephalocarida
**Klasse Ichthyostraca
**Klasse Malacostraca (kriftn, krabbn, geirnoars, pissebeddn)
**Klasse Maxillopoda (zêepokkn)
**Klasse Ostracoda 
**Klasse Remipedia 
* Hexapoda (zespôotign)
**Klasse Entognatha 
**Klasse Insecta (insectn)
* Myriapoda (duusdpôotachtign):  under lyf bestoat uut vele segmentn, elk met êen of twêe poar pôotn.
**Klasse Chilopoda 
**Klasse Diplopoda 
**Klasse Pauropoda 
**Klasse Symphyla
* Trilobitomorpha (trilobietn): zêebêestjes die uutgestorvn zyn in 't geologisch tydperk Perm.
Berkachtign

De famielje van de **berkachtign** (***Betulaceae***), bevat zes geslachtn van wientrekoale  neutn-draagnde boomn en  struukn, woaroendre de berkn (*Betula*), d' elzn (*[[Alnus]]*), d' oazeloars (*Corylus*), d' aagbeukn (*Carpinus*), d' oazlbeukn (*Ostryopsis*), en de hopbeukn (*Ostrya*) mêt e totoal van  130 sôortn. Ze zyn mêesta inêems in 't warmgemoatigd Nôordlik Oafroend, mêt e poar sôortn die 't Zuudlik Oafroend bereikt ên in de Andes in Zuud-Amerika.

In 't verleedn was de famielje verdêeld in twêe famieljes, *Betulaceae* (*Alnus*, *Betula*) en *Corylaceae* (de reste). Recente beschryviengn woaroendre de *Angiosperm Phylogeny Group*, ên die twêe groepn angeduud lik oendrefamieljes bin de uutgebreide  *Betulaceae* : *Betuloideae* en *Coryloideae*.
 
De dichtste verwantn van de berkachtign zoen de *Casuarinaceae* zyn.

## Evoluusje-geschiednisse
left|thumb|Bloarn en nutjes van de geweunn oazeloare.
De berkachtign zoen oentstoan zyn ip 't ende van 't Kryt-tydperk (oengevêer 70 miljoen joar geleen) in Sichuan, Centroal China. Die streeke zoed in die tyd e Mediterroan klimoat gêt ên verôorzoakt deur de nabyeid van de Thetys-zêe, die dêeln bedekte van 't teegnwôordige Tibet en Xinjiang in 't vroege Tertièère tydperk. Da punt van ôorsproenk wordt oendersteund deur 't feit da alle zesse de geslachtn en 52 sôortn inêems zyn in die streeke, veele van de deeze endeemiesch. Alle zesse de têegnwôordige geslachtn zoen undre hêelegans verspreid ên in 't Oligocêen, mê al de geslachtn uut de famielje (mê uutzoendrienge van *Ostryopsis* woavan da de fossiele gegeevns minstns 20 miljoen joar verre rêekn vanof de teegnwôordige tyd.

## Gebruuk
thumb|Verspreidienge van de berkachtign in de weirld.
De geweunn oazeloare (*[[Corylus avellana]]*) en de Lambert-oazeloare  (*Corylus maxima*) zyn belangryke boogoard-plantn, gekwikt vor under itboare nutjes.

D' andre geslachtn bevattn 'n antal sierboomn, ip veele platsn geplant in parkn en grôote ooviengn; verschillnde sôortn berkn zyn in 't byzoendre gegeird vor undre zochte, hêl gekleurde schusse.

't Oet is in 't algemêen ard, vaste en zwoar, van aagbeukn in 't byzoendre; verschillnde sôortn woarn van grôote beteeknisse in 't verleen woadatr ard oet mê grote weerstand teegn 't verslytn vandoene was, lik vo karrewieln, woatreroadrn, tandwieln, werktuug-andvoatn, en oetn wign. In de mêeste van die gevolln is 't oet teegnwôordig vervangn deur metoal of andre kunstmoatig materioal.

## Eksterne koppliengn
* Chen, Z.D., Manchester, S.R., & Sun, H.Y., 1999 : Phylogeny and evolution of the *Betulaceae* as inferred from DNA sequences, morphology, and palaeobotany. ''American Journal of Botany'', 86: 1168-1181.

## Verwyziengn
Hilversum

**Hilversum** is de zeevnendertigste gemêente van Holland en de zesde grotste stad van de provinsje Nôord-Holland. De stad ligt an 't "*Hilversums Kanoal*". Der weunn oungeveer 93.000 menschn (2023). De stad is administratief ounderverdêeld in neegn wykn die were zyn ounderverdêeld in 47 buurtn. 

## Geschiedenisse
Hilversum is ountstoan ols klêene nederzettienge zo 'n twêeduusd  joar v.Chr. De beweuners bouwdn ton grafheuvels (Westerheide en Zuuderheide)

In de binnestad van Hilversum stoan vele ryksmonumentoale uzen en e kerke.
 

Oude-Raadhuis Kerkbrink-6 Hilversum Nederland.JPG|Zicht ip 't Oud Roadhuus van Hilversum. Nu is 't in gebruuk ols Museum Hilversum (ryksmonument)
Overzicht achtergevel omroepstudio - Hilversum - 20343306 - RCE.jpg|Zicht ip de AVRO studio in Hilversum (ryksmonument) 
Grote-Kerk Oude-Torenstraat-6 Hilversum Nederland.JPG|Zicht ip de Grôte Kerke an d' Oude Torenstroate in Hilversum (ryksmonument) 
20110125 Raadhuis Hilversum 14.JPG|Zicht ip 't Roadhuus van Hilversum (ryksmonument) 


Bekende musea in Hilversum zyn 't Museum Hilversum en 't Omroepmuseum

## Trivia
*Hilversum wierd ook wel omroepstad genoamd, teegnwoordig mediastad.

## Bekende Hilversummers
*Reggie de Jong, zwemster
*Petra Lugtenburg, zangeresse en liedjesschryfster
*Linda de Mol, actrice en tv-presentatrice
*Jeroen Pauw, tv-presentateur
*Christa Rosier, omroepster
*Hans Schiffers, tv-presentateur

## Wykn
De wykn met hunder officiële noame zyn:

## Referensjes


## Externe koppelienge
* De geschiedenisse van Hilversum - nicospilt.com
* Plaatsengids
* AlleCijfers